# ΕΠΕΙΓΟΝ - ΚΡΙΤΗΡΙΑ ΕΠΙΛΟΓΗΣ ΦΟΙΤΗΤΩΝ ΓΙΑ ΤΟ ΠΡΟΓΡΑΜΜΑ BIP ΦΙΝΛΑΝΔΙΑΣ

Λόγω του μεγάλου αριθμού φοιτητών που εκδήλωσαν ενδιαφέρον για συμμετοχή (πολλοί περισσότεροι από τις διαθέσιμες θέσεις), αποφασίστηκε από τη Γενική Συνέλευση του Τμήματος, οι φοιτητές που μπορούν να διεκδικήσουν μια θέση συμμετοχής να είναι εκείνοι που βρίσκονται στο 7 εξάμηνο και μεγαλύτερο και οι οποίοι θα πρέπει να καταθέσουν στη **Γραμματεία του Τμήματος** τα εξής δικαιολογητικά (όσα από αυτά διαθέτουν) μέχρι την **Τετάρτη 26-10-2023,** ώστε να αξιολογηθούν:

1. Βεβαίωση δημοσίευσης σε επιστημονικά περιοδικά, άρθρου/ων με θέμα σχετιζόμενο με την Νευρολογική Φυσικοθεραπεία (εάν διαθέτουν).
2. Βεβαίωση συμμετοχής (μπορούν να την προμηθευτούν από τον Επιβλέποντα Καθηγητή) σε εργασία/ες ανασκόπησης ή ερευνητική με θέμα σχετιζόμενο με την Νευρολογική Αποκατάσταση (εάν διαθέτουν).
3. Βεβαίωση παρουσίασης/σεων σε συνέδρια ή ημερίδες (εάν διαθέτουν).
4. Βεβαίωση μέσου όρου βαθμολογίας (μπορούν να την προμηθευτούν από τη Γραμματεία) στα εξής μαθήματα: Νευρολογική Φ/Θ Ενηλίκων, Αρχές Νευροαποκατάστασης, Παιδιατρική Φυσικοθεραπεία, Κλινική Νευρολογική Φυσικοθεραπεία Ι.
5. Αποδεικτικό επιπέδου γνώσης της Αγγλικής Γλώσσας.

Σημειώνεται ότι οι διαθέσιμες θέσεις για συμμετοχή στο Πρόγραμμα είναι **7** και η χρηματοδότηση από το Erasmus περιορίζεται σε 70 ευρώ ανά ημέρα διαμονής, με τα οποία καλείται ο φοιτητής να καλύψει τα έξοδα διαμονής και διατροφής. Κατά συνέπεια, τα έξοδα μετακίνησης βαρύνουν τον συμμετέχοντα (ενδεικτικά περίπου 450 ευρώ αεροπορικά + 50 ευρώ το τραίνο για την πόλη Kuopio στην Savonia).

Ο Υπεύθυνος Καθηγητής

Δρ Θωμάς Μπέσιος